Zbierka uznesení Mestského zastupiteľstva
	         	       v Šamoríne, čiastka 19/2021
		     		     Uznesenia prijaté dňa 25.02.2021

	I.
Mestské zastupiteľstvo v Šamoríne na svojom zasadnutí dňa 25.02.2021 zvolilo 
-	návrhovú komisiu v zložení: Renáta Varga, Ladislav Czafik, Tomáš Jávorka

-	overovateľov zápisnice: Imrich Tóth, Tibor Duducz

II.
Mestské zastupiteľstvo v Šamoríne na svojom zasadnutí dňa 25.02.2021
schválilo predložený program rokovania, s doplnením v bode Rôzne:
- 	Návrh na schválenie Dodatku č. 1 k Štatútu Mestského kultúrneho strediska Városi Művelődési Központ.

- 	Návrh na schválenie Dodatku č. 2 k Zriaďovacej listine Mestského kultúrneho strediska Városi Művelődési Központ.

III.
Mestské zastupiteľstvo v Šamoríne  na svojom zasadnutí dňa 25.02.2021  prerokovalo   „Stanovisko hlavného kontrolóra k návrhu rozpočtu mesta Šamorín na roky 2021, 2022 a 2023“, ktoré vzalo na vedomie v predloženom rozsahu. 
    
IV.
Mestské zastupiteľstvo v Šamoríne na svojom zasadnutí dňa 25.02.2021 po prerokovaní predloženého návrhu
A/	konštatovalo, že bežný rozpočet a rozpočet finančných operácii v roku 2021 je prebytkový. Týmto prebytkom je krytý schodok kapitálového rozpočtu.
B/	schválilo programový rozpočet mesta na rok 2021 v predloženom rozsahu 
C/	vzalo na vedomie Informáciu o návrhu programového rozpočtu mesta na roky 2022 a 2023
D/	uložilo Mestskému úradu na dodržanie zásad hospodárnosti vynakladaných prostriedkov vytvoriť 5%-nú rezervu pri bežných výdavkoch, zabezpečujúc tým plynulý chod a rozvoj mesta. O rozpustení rezervy sa uznesie MsZ vo IV. štvrťroku 2021, resp. pri havarijnom stave vo financovaní v priebehu roka.
Termín:		do 31.12.2021
Zodpovední:	vedúci kapitol, riaditelia rozpočtových organizácii

V.
Mestské zastupiteľstvo v Šamoríne na svojom zasadnutí dňa 25.02.2021 po prerokovaní predloženého návrhu  schválilo použitie prostriedkov rezervného fondu Mesta Šamorín v roku 2021 v celkovej výške do 80.000,00 € na odstránenie havarijného stavu mestských bytových domov v Šamoríne.

VI.
	Mestské zastupiteľstvo v Šamoríne na svojom zasadnutí dňa 25.02.2021  po prerokovaní návrhu VZN
a)	schválilo  VZN Mesta Šamorín č. 1/2021, ktorým sa určuje výška dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia v zriaďovateľskej pôsobnosti Mesta Šamorín a cirkevného zriaďovateľa na príslušný kalendárny rok v predloženom znení.
b)	uložilo schválené VZN vyhlásiť na verejnom priestranstve obvyklým spôsobom, ako aj na internetovej stránke mesta.
Termín: 		01.03.2021
Zodpovedný: 	Ing. Ervín Sármány, prednosta MsÚ

VII.
	Mestské zastupiteľstvo v Šamoríne na svojom zasadnutí dňa 25.02.2021 prerokovalo návrh na schválenie zámeny nehnuteľností v katastrálnom území Šamorín v lokalite Labyrint a schválilo zámenu novovytvorených nehnuteľností geometrickým plánom č. 36242624-210/2020  na oddelenie parc. č. 3457/808-810  – pozemkov registra „C“ v katastrálnom území Šamorín, a to
-	parc. č. 3457/810   o výmere   4m2   ako   záhrada vedená na LV č. 4427 z vlastníctva Mgr. Dávid Vincze a manž. Márie bytom Strelecká 7, 931 Šamorín,  do vlastníctva Mesta Šamorín
-	parc. č. 3457/808   o výmere  2m2  ako   zastavaná plocha
-	parc. č. 3457/809  o výmere 2m2  ako  zastavaná plocha vedené na LV č. 1492 z vlastníctva Mesta Šamorín do vlastníctva
Mgr. Dávida Vincze a manž. Márie bytom Strelecká 7, 931 01 Šamorín
bez finančného vyrovnania, z dôvodu hodného osobitného zreteľa v zmysle § 9a ods. 8 písm. e) zákona SNR č. 138/1991 Zb. zdôvodneného v dôvodovej správe k tomuto návrhu.
Dôvodom prípadu hodného osobitného zreteľa na zámenu nehnuteľností je majetkoprávne usporiadanie nehnuteľností - pozemkov dotknutých stavbou chodníka a pozemkov vo vlastníctve žiadateľov, čo je oprávnený dôvod hodný osobitného zreteľa, o ktorom MsZ rozhoduje trojpätinovou väčšinou všetkých poslancov. 

VIII.
Mestské zastupiteľstvo v Šamoríne  na  svojom  zasadnutí dňa  25.02.2021   prerokovalo návrh na schválenie prevodu majetku mesta z dôvodu hodného osobitného zreteľa  podľa § 9a ods. 8 písm. e) zákona SNR č. 138/1991 Z.z.  o majetku obcí v znení neskorších predpisov a schválilo prevod nehnuteľného majetku mesta, a to novovytvoreného pozemku geometrickým plánom č. 1253/2020 zo dňa 04.11.2020 pozemku registra „C“ parc. č. 1253/2 o celkovej výmere 84m2 ako zastavaná plocha v katastrálnom území Šamorín, vedený  Okresným úradom v DS Katastrálnym odborom na LV č. 870 vo výlučnom vlastníctve Mesta Šamorín, z dôvodu hodného osobitného zreteľa, o ktorom MsZ rozhoduje trojpätinovou väčšinou všetkých poslancov v zmysle § 9a ods. 8 písm. e) a zákona SNR č. 138/1991 Zb., zdôvodneného v dôvodovej správe k tomuto návrhu za kúpnu cenu stanovenú znaleckým posudkom vo výške 71,38 €/m2.
Dôvodom prípadu hodného osobitného zreteľa na prevod nehnuteľnosti je zabezpečenie sprístupnenia susednej  nehnuteľnosti pri zohľadnení polohy, výmery resp. spôsobu využitia a s prihliadnutím na to, že predmetný pozemok je toho času pre mesto  prebytočný, čo je v súlade s podmienkami  podľa § 7 ods. 4 písm. e VZN č. 3/2015 v súlade s § 9a ods. 8 písm. e) zákona SNR 138/1991 Zb.
-	pre žiadateľa Ing. Róbert Lelkes a manž. Júlia, bytom Pomlejská cesta 461/3, 931 01 Šamorín.

IX.
Mestské zastupiteľstvo v Šamoríne na svojom zasadnutí dňa 25.02.2021 po prerokovaní predloženého zámeru na  prenájom nehnuteľného majetku mesta v katastrálnom území Šamorín
A/	schválilo zámer na prenájom majetku mesta, novovytvorenej nehnuteľnosti v k.ú. Šamorín  geometrickým plánom č. 36717568-1205/2021 zo dňa 10.02.2021, a to pozemku registra „C“ parc. č. 1921/248 o výmere 829m2 ako orná pôda 
pre žiadateľa: 
BALA park, s.r.o. so sídlom Bratislavská cesta 1941, 931 01 Šamorín
nájomné v súlade s platným VZN č. 11/2017, ktorým sa dopĺňa VZN č. 3/2015 o Zásadách hospodárenia a nakladania s majetkom mesta Šamorín vo výške 
15,-€/m2/rok na dobu určitú po dobu kolaudácie stavby parkovísk a spevnených plôch a následným odovzdaním stavby do vlastníctva mesta za 1,-€.
V danom prípade mesto prihliada na to, že predmetný majetok je pre mesto toho času prebytočný, ktorý nemá možnosť využiť na iné účely, a preto je tu dôvod hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v platnom znení a VZN č. 11/2017, ktorým sa dopĺňa VZN č. 3/2015 o Zásadách hospodárenia a nakladania s majetkom mesta.
B/  poverilo prednostu mestského úradu zverejniť schválený zámer mesta najmenej na 15 dní pred schvaľovaním samotného prevodu mestským zastupiteľstvom na úradnej tabuli a na internetovej stránke mesta Šamorín.
Termín:		do 15.3.2021
Zodpovedný:	Ing.  Ervin Sármány, prednosta MsÚ

X.
Mestské zastupiteľstvo v Šamoríne na svojom zasadnutí dňa 25.02.2021 po prerokovaní predloženého zámeru na odpredaj nehnuteľného majetku mesta v katastrálnom území Šamorín
A/	schválilo zámer na odpredaj majetku mesta, novovytvorenej nehnuteľnosti v k.ú. Šamorín  geometrickým plánom č. 36717568-1205/2021 zo dňa 10.02.2021, a to pozemku registra „C“ parc. č. 1921/249 o výmere 84m2 ako orná pôda pre žiadateľa:
BALA park, s.r.o. so sídlom Bratislavská cesta 1941, 931 01 Šamorín, minimálne za kúpnu cenu stanovenú znaleckým posudkom, s podmienkou vybudovania chodníka na pozemku registra „C“ parc. č. 1921/250 o výmere 70m2 ako orná pôda a následným odovzdaním stavby do vlastníctva mesta za 1,-€, s podmienkou realizácie detského ihriska a parku na základe urbanistického plánu.
V danom prípade mesto prihliada na to, že predmetný majetok je pre mesto toho času prebytočný, ktorý nemá možnosť využiť na iné účely, a preto je tu dôvod hodný osobitného zreteľa podľa § 9a ods. 8 písm. e) zákona č. 138/1991 Zb. o majetku obcí v platnom znení a VZN č. 11/2017, ktorým sa dopĺňa VZN č. 3/2015 o Zásadách hospodárenia a nakladania s majetkom mesta.
      	B/  	poverilo prednostu mestského úradu zverejniť schválený zámer mesta najmenej na 15 dní pred schvaľovaním samotného prevodu mestským zastupiteľstvom na úradnej tabuli a na internetovej stránke mesta Šamorín.
Termín:		do 15.3.2021
Zodpovedný:	Ing.  Ervin Sármány, prednosta MsÚ

XI. 
Mestské zastupiteľstvo v Šamoríne na svojom zasadnutí dňa 25.02.2021 po prerokovaní predloženého zámeru na  prenájom nehnuteľného majetku mesta v katastrálnom území Šamorín
A/	Schválilo zámer na prenájom majetku mesta, novovytvorených nehnuteľnosti v k. ú. Šamorín  geometrickým plánom č. 36780278-084/20 zo dňa 19.05.2020 a to pozemkov registra „C“ parc. č. 912/23 o výmere  331m2 ako ostatná plocha a parc. č. 913/57 o výmere 2.551m2 ako ostatná plocha pre žiadateľa:
FC ŠTK 1914 Šamorín a.s., so sídlom Športová 450/29 931 01 Šamorín
s výškou nájmu za 1,- €/rok, na dobu určitú a to na 20 rokov.
V danom prípade mesto prihliada na to, že predmetný majetok je pre mesto toho času prebytočný, ktorý nemá možnosť využiť na iné účely, a preto je tu dôvod hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v platnom znení a VZN č. 11/2017, ktorým sa dopĺňa VZN č. 3/2015 o Zásadách hospodárenia a nakladania s majetkom mesta.
B/  	poverilo prednostu mestského úradu zverejniť schválený zámer mesta najmenej na 15 dní pred schvaľovaním samotného prevodu mestským zastupiteľstvom na úradnej tabuli a na internetovej stránke mesta Šamorín.
Termín:		do 15.3.2021
Zodpovedný:	Ing.  Ervin Sármány, prednosta MsÚ

XII.
Mestské zastupiteľstvo v Šamoríne na svojom zasadnutí dňa 25.02.2021 po prerokovaní predloženého návrhu schválilo 
a)	zverenie nehnuteľného  majetku mesta Šamorín – novostavby „Domu opatrovateľskej služby“ so sídlom Kasárenská 2943/1/B, 931 01 Šamorín na pozemkoch registra „C“ parc. č. 2823/11 a 2823/10 v katastrálnom území Šamorín – do správy rozpočtovej organizácie mesta – Domov seniorov AMBRÓZIA Idősek otthona, so sídlom Kasárenská 1/A, 931 01 Šamorín, v zmysle § 9 ods. 2 písm. e) v spojení s § 6a ods. 1 písm. a) zákona SNR č. 138/1991 Zb. o majetku obcí v znení neskorších predpisov a § 4 ods. 3 písm. d) Všeobecne záväzného nariadenia mesta Šamorín č. 3/2015 o Zásadách hospodárenia a nakladania s majetkom mesta (ďalej len „VZN“) v znení VZN č. 11/2017
b)      návrh „Zmluvy o prevode správy majetku mesta Šamorín“ uzatvorenú medzi:
Mestom Šamorín so sídlom Hlavná 37, 931 01 Šamorín a
Domovom seniorov AMBRÓZIA Idősek otthona, so sídlom Kasárenská 1/A, 931 01 Šamorín,v zmysle § 6 zákona č. 138/1991 Zb. o majetku obcí.

XIII. 
Mestské zastupiteľstvo v Šamoríne na svojom zasadnutí dňa 25.02.2021 po prerokovaní predloženého návrhu berie na vedomie Informáciu o vykonaní 
IV. zmeny rozpočtu mesta na rok 2020 v predloženom rozsahu.

XIV. 
Mestské zastupiteľstvo v Šamoríne na svojom zasadnutí dňa 25.02.2021 po prerokovaní predloženého návrhu schválilo Dodatok č. 1 k Štatútu Mestského kultúrneho strediska – Városi Művelődési Központ  v predloženom znení.

XV. 
Mestské zastupiteľstvo v Šamoríne na svojom zasadnutí dňa 25.02.2021 po prerokovaní predloženého návrhu schválilo Dodatok č. 2 k Zriaďovacej listine Mestského kultúrneho strediska – Városi Művelődési Központ v predloženom znení. 

................................... 					................................
Ing. Ervin Sármány 						     Csaba Orosz
				            			    primátor mesta

O v e r o v a t e l i a :		Imrich Tóth            .........................................

					Tibor Duducz         ........................................

Zapísala návrhová komisia v zložení:	Tomáš Jávorka		
						Ladislav Czafik				
						Renáta Varga         .....................................